SANKO ปิดตลาดวันนี้พุ่งเกือบ 12% วอลุ่มทะลุ 500 ลบ.
SANKO ปิดตลาดวันนี้ ราคาอยู่ที่ 1.90 บาท บวก 0.20 บาท หรือ 11.76% สูงสุดที่ 2.18 บาท ต่ำสุดที่ 1.82 บาท มูลค่าซื้อขายที่ 533.74 ล้านบาท ขณะที่ดัชนีตลาดหุ้นไทยโดยรวมลบ 0.22%
21 ต.ค. 2558

ผู้สื่อข่าวรายงานว่า ราคาหุ้นบริษัท ซังโกะ ไดคาซติ้ง (ประเทศไทย) จำกัด (มหาชน) หรือ SANKO ปิดตลาดวันนี้ ราคาอยู่ที่ 1.90 บาท บวก 0.20 บาท หรือ 11.76% สูงสุดที่ 2.18 บาท ต่ำสุดที่ 1.82 บาท มูลค่าซื้อขายที่ 533.74 ล้านบาท ขณะที่ดัชนีตลาดหุ้นไทยโดยรวมลบ 0.22%
โดยราคาหุ้น SANKO มีการปรับตัวขึ้นแรง คาดว่ามาจากประเด็นที่วานนี้ (20 ต.ค.) มีรายการบิ๊กล็อตหุ้น SANKO 1 รายการ จำนวน 26,666,666 หุ้น มูลค่าซื้อขาย 45.33 ล้านบาท เทรดในราคา 1.70 บาท/หุ้น เท่ากับราคาบนกระดานเทรดหลักที่หุ้น SANKO ปิดตลาด 1.70 บาท เพิ่มขึ้น 0.07 บาท หรือ 4.29% มูลค่าซื้อขาย 51.86 ล้านบาท
อย่างไรก็ตาม วันนี้ (20 ต.ค.) SANKO ได้ชี้แจ้งว่ารายการซื้อขายหุ้นผ่านรายการบิ๊กล็อตวานนี้ เป็นการโอนซื้อขายหุ้นกันในเครือบริษัทเดียวกัน ของกลุ่มปิ่นทอง คือระหว่างบริษัท โกลบอล เรียลลิตี้ จำกัด ได้ทำการโอนขายให้กับบริษัท เจทีดับบลิว แอ็ชเซท  จำกัด จำนวน 26,666,666 หุ้น คิดเป็น 9% ของจำนวนหุ้นทั้งหมดของบริษัท
 